Η επίσκεψή μας στο Ρέθυμνο ήταν μια πολύ ευχάριστη εμπειρία και σε αυτό συνέβαλε σε μεγάλο βαθμό η διαμονή μας στα διαμερίσματα του Κώστα. Η υποδοχή και η όλη αντιμετώπιση που είχαμε καθ' όλη τη διάρκεια της διαμονής μας, ήταν εξαιρετική! Και μόνο η πρωτοβουλία να μας προσφέρει διαμέρισμα με θέα τη θάλασσα και όχι από τη μεριά του δρόμου που είχαμε κλείσει (χωρίς επιπλέον κόστος) επειδή έτυχε να είναι διαθέσιμο για τις μέρες που θα μέναμε, για μας ήταν κάτι μοναδικό! Το διαμέρισμα εκτός της μοναδικής θέας που είχε, ήταν ευήλιο, αρκετά ευρύχωρο για δύο άτομα και πεντακάθαρο... Η γειτονιά είναι πολύ ασφαλής, με επίσης ασφαλή χώρο πάρκινγκ σε μικρή απόσταση. Η τοποθεσία είναι βολική, 4-5λεπτά με όχημα από το κέντρο του Ρεθύμνου και η γύρω περιοχή έχει όλες τις βασικές παροχές που μπορεί να χρειαστεί κάποιος. Θα το συνιστούσα ανεπιφύλακτα σε όσους θέλουν να συνδυάσουν ποιοτική διαμονή σε ένα φιλικό περιβάλλον και σε πολύ καλές τιμές!